proxectonos/corpus_dominio_legal_administrativo_tmp huggingface dataset:
FORMALIZACIÓN DO CONTRATO DO SERVIZO DE ELABORACIÓN DO PLAN XERAL DE ORDENACIÓN MUNICIPAL DE REDONDELA
ADMINISTRACIÓN LOCAL — Municipal — Redondela (Contratos administrativos, 19/03/2015)

En cumprimento do disposto no artigo 154 do Texto refundido da Lei de contratos do sector público, faise pública a formalización do contrato do Servizo de elaboración do Plan xeral de ordenación municipal de Redondela, do que a seguir se reflicten os seus particulares: a) Organismo: Concello de Redondela (Pontevedra). b) Dependencia: Departamento de Contratación. a) Descrición: elaboración do Plan xeral de ordenación municipal de Redondela (PXOMR), conforme ao prego de prescricións técnicas que foi aprobado pola Secretaría Xeral de Ordenación do Territorio e Urbanismo o día 14/09/2010, incluíndo a realización dunha cartografía completa de todo o termo municipal de Redondela. b) Lotes: non c) Lugar de execución: Redondela (Pontevedra). d) Prazo de execución: catro (4) anos a contar dende o día seguinte á data de formalización do contrato, podendo prorrogarse por outros dous anos ata un máximo de seis, caso de que exista causa que a xuízo do órgano de contratación, o xustifique. a) Tipo de contrato: administrativo. b) Tramitación: ordinario. c) Procedemento: aberto suxeito a regulación harmonizada. Importe: 450.000,00 euros, máis IVE. Total 544.500,00 euros. a) Data de adxudicación: 29 de xaneiro de 2015 b) Data de formalización do contrato: 6 de marzo de 2015 c) Contratista: UTE Jornet Llop Pastor, SLP, Maria Prados Yolanda Ines Malacu Otxoa y Virginia Esther Bolba Larrahondo, Unión Temporal de Empresas, Ley 18/1982, Plan ordenación Redondela. d) Nacionalidade: española. e) Importe da adxudicación: 393.300,00 euros, máis o IVE. Total: 475.893,00 euros. f) Vantaxes da oferta adxudicataria: oferta economicamente máis vantaxosa e valor da memoria, plan de realización dos traballos, melloras, dedicación ao traballo e medidas de participación pública. Redondela, 9 de marzo de 2015.—O alcalde, Javier Bas Corugeira.
OFERTA DE EMPREGO PÚBLICO 2015.
ADMINISTRACIÓN LOCAL — Municipal — Meaño (Oferta de emprego público, 10/12/2015)

Asunto: Oferta de emprego público 2015. Aprobada, conxuntamente co Orzamento Municipal para o exercicio económico 2015, polo Pleno da Corporación en sesión extraordinaria de data 29 de decembro de 2014, o Cadro de Persoal e Relación de Postos de Traballo, coa transformación dunha praza de policía local en unha praza oficial da Policía local, en cumprimento do artigo 28.7 da Lei 4/2007, do 20 de abril, de coordinación de policías locais e Disposición transitoria primeira do Decreto 243/2008, do 16 de outubro, polo que se desenvolve a Lei 4/2007, do 20 de abril, de coordinación de policías locais; esta Alcaldía, dando cumprimento ó artigo 70 do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto do Empregado Público en concordancia co artigo 91 da Lei 7/85, do 2 de abril, Reguladora das Bases de Réxime Local e do artigo 233 da Lei 5/97, do 22 de xullo, de Administración Local de Galicia, e en uso das facultades que lle atribúe o art.21.1. g) da Lei 7/85, do 2 de abril, Reguladora das Bases de Réxime Local, 1º/ Aprobar e anunciar a Oferta de Emprego Público para o exercicio 2015, do Concello de Meaño, Provincia Pontevedra, correspondente a seguinte praza: 2º/ Que se faga pública esta oferta, mediante a súa publicación no Boletín Oficial da Provincia e no Diario Oficial de Galicia, ó abeiro do artigo 70 do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto do Empregado Público. Manda e asina a Sra. alcaldesa Dª. Mª Lourdes Ucha Varela, en Meaño a 30 de novembro de dous mil quince, perante mín a secretaria-interventora Mª Teresa Escudero Barral que dou fe.” O que se fai público para xeral coñecemento. Meaño, a 30 de novembro de 2015.—A Alcaldesa, Mª Lourdes Ucha Varela.
SUBVENCIÓNS CONCEDIDAS POR SERVIZOS SOCIAIS E PROMOCIÓN DE EMPREGO DURANTE O MES DE FEBREIRO DE 2015.
ADMINISTRACIÓN LOCAL — Provincial — Deputación Provincial (Subvencións, 20/04/2015)

De conformidade co establecido no artigo 18 da Lei 38/2003, de 17 de novembro, xeral de subvencións e na base 25.16 do Orzamento provincial para o ano 2015, publícanse as axudas económicas concedidas no mes de febreiro de 2015 e que foron tramitadas polo Servizo de Servizos Sociais e Promoción de Emprego da Deputación de Pontevedra. Pontevedra, 6 de abril de 2015.—O presidente, Rafael Louzán Abal.—O secretario, Carlos Cuadrado Romay.
MODIFICACIÓN DA ORDENANZA DE FURANCHOS
ADMINISTRACIÓN LOCAL — Municipal — Vilaboa (Ordenanzas e Regulamentos, 20/04/2015)

Rematado o prazo de exposición pública sen que se presentase ningunha reclamación contra o acordo do pleno de data 30 de xaneiro de 2015, relativo á aprobación inicial da modificación da Ordenanza de Furanchos, este enténdese definitivo e procédese a continuación á publicación do texto íntegro do citado acordo: APROBACION INICIAL DA MODIFICACION DA ORDENANZA REGULADORA DA ACTIVIDADE DE FURANCHOS E LOUREIROS DO CONCELLO DE VILABOA. Transcorrido máis dun ano dende a entrada en vigor desta ordenanza e vista a problemática existente na súa aplicación práctica de certos artigos. Considerando que tralas consultas formuladas por este concello e os propios furancheiros ante a Dirección Xeral de Administración Local sobre a interpretación de varios artigos do Decreto 215/2012 do 31 de outubro polo que se regulan os furanchos da Comunidade Autónoma de Galicia. Vistos os informas e advertencias formulados polo aparellador municipal e a secretaria que determinaron a imposibilidade de inscrición no Rexistro municipal de varios furanchos. A instancia da concelleira delegada proponse á Comisión Informativa o ditame favorable do seguinte acordo: 1º.- Aprobar inicialmente a modificación dos artigos 5. f) e 8 coa redacción que a continuación se recolle Artigo 5. f) O local onde se realice a actividade de furancho deberá ter unha superficie mínima de 10m2 e como máximo 150m2 para poder ser autorizado. Artigo 8. O Concello de Vilaboa, establece o comezo da tempada anual de funcionamento dos furanchos o 1 de decembro.2º.- Acordar a exposición pública polo prazo de 30 días hábiles a contar dende o seguinte ao da publicación de anuncio no Boletín Oficial da Provincia de Pontevedra. en cumprimento do disposto no artigo 49 b) da Lei 7/85 de 2 de abril, reguladora das Bases do Réxime Local.3º.- No caso de non presentarse alegacións entenderase definitivamente aprobado o acordo de modificación que entrará en vigor ao día seguinte ao da publicación do correspondente anuncio no Boletín Oficial da Provincia de Pontevedra. Vilaboa, 8 de abril de 2015.—O Alcalde, José Luis Poceiro Martínez.
DELEGACION DE ATRIBUCIÓNS DA ALCALDÍA
ADMINISTRACIÓN LOCAL — Municipal — Cotobade (Outros documentos, notificacións e informacións públicas, 18/06/2015)

Por resolución da Alcaldía do 02 de xuño de 2015, resolveuse o seguinte: “Decreto da Alcaldía de 02 de Xuño de 2015 Vista a posibilidade de delegación de atribucións contemplada polo artigo 44 do Real Decreto 2568/1986, de 28 de novembro de organización, funcionamento e réxime xurídico das entidades locais, así como a substitución de funcións que para estes supostos prevé o artigo 47 do mesmo texto normativo e o artigo 63 da Lei 5/1997, do 22 de xullo de administración local de Galicia, pola presente e dada a miña ausencia nesas datas, 1. Delegar en D. Sebastian Juan Metro Estevao, en canto 1ª Tenente de Alcalde, a Alcaldía do Concello desde o día 3 ata o 5 de xuño de 2015.2. Esta resolución surtirá efectos a partir do día seguinte da mesma, sen prexuízo da súa preceptiva publicación no Boletín Oficial da Provincia.3. Dar traslado da presente resolución ao interesado así como á oficina do Boletín Oficial da provincia para a súa publicación.” Cotobade, 02 de xuño de 2015.—O Alcalde en funcións, Jorge Cubela López.
LISTA PROVISIONAL DE ADMITIDOS AOS PROCESOS SELECTIVOS CORRESPONDENTES Á OFERTA DE EMPREGO 2014
ADMINISTRACIÓN LOCAL — Municipal — Redondela (Edictos xudiciais, 13/07/2015)

De conformidade co disposto nas bases xerais reguladoras dos procesos selectivos e nas bases específicas que se publicaron no BOP núm.50, de 13/03/2015 para cubrir, por promoción interna, prazas vacantes de persoal funcionario do Concello de Redondela, incluídas na oferta de emprego público de 2014, é polo que, PRIMEIRO: Admitir, con carácter provisional, para 1 praza de TÉCNICO/A DE XESTIÓN (Subgrupo A2), por promoción interna, aos/ás seguintes aspirantes: SEGUNDO: Admitir, con carácter provisional, para 1 praza de ADMINISTRATIVO/A (Subgrupo C1), por promoción interna, ás seguintes aspirantes: TERCEIRO: Admitir, con carácter provisional, para 1 praza de OFICIAL DE VÍAS E OBRAS (Subgrupo C2), por promoción interna, aos seguintes aspirantes: CUARTO: Esta lista provisional elevarase a definitiva se non se presentasen reclamacións transcorrido o prazo de 10 días hábiles, que se contarán a partir do seguinte ao da publicación desta resolución no BOP. No suposto de producirse reclamacións, ditarase unha nova resolución estimándoas ou desestimándoas coa publicación da lista definitiva no Boletín Oficial da Provincia, no taboleiro de anuncios e na páxina web do Concello. Redondela, 30 de xuño de 2015.—O alcalde, Javier Bas Corugeira.
IN407A 2014/198-4. NOVA SAÍDA SUBESTACIÓN CANGAS-PRAZA DE ABASTOS
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 22/01/2015)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Solicitante: UNION FENOSA DISTRIBUCION SA. Enderezo Social: TRAVESIA DE VIGO, 204, 36207 VIGO. Denominación: NOVA SAÍDA SUBESTACIÓN CANGAS-PRAZA DE ABASTOS. Situación: CANGAS. Descricións Técnicas: LMT SUBTERRÁNEA A 20 KV CON CONDUCTOR TIPO RHZ DE 1.450 METROS, CON ORIXE NO EMPALME NA LMTS CII807 PROCEDENTE DA SUBESTACIÓN CANGAS 2 E FINAL NO CENTRO DE TRANSFORMACIÓN PRAZA DE ABASTOS (36CBD3). A INSTALACIÓN ESTÁ SITUADA EN CANGAS. Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemcnto de autorización administrativa de construcción, DOG n° 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Conselleiro de Economía e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 30 de decembro de 2014.— O xefe territorial, P. A. o xefe do servizo de Administración Industrial (Decreto 110/2013, do 4 de xullo), Ana Rosario Dovalo Arruebo.
SUBVENCIÓN CONCEDIDA Á ASOCIACIÓN CULTURAL ALBATROS PARA Á EDICIÓN DA POSTPRODUCIÓN CONTEXTUALIZANDO A FILGUEIRA VALVERDE POR IMPORTE DE 1.500 €
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 04/05/2015)

De conformidade co establecido no artigo 18 da Lei 38/03, de 17 de novembro, xeral de subvencións e na base 25ª.16, do orzamento provincial do ano 2015, publícase a subvención concedida durante o 1º trimestre do corrente exercicio.1º.—Servizo de Patrimonio Documental e Bibliográfico Partida orzamentaria: 15/332.3322.489.01 Datos relativos á subvención concedida: Pontevedra, 27 de abril de 2015.—Xefa de Servizo, Edil Adelto Perez del Pulgar Gaybor.
NOTIFICACIÓN POR COMPARECENCIA A 143 CONTRIBUÍNTES
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 22/01/2015)

En virtude do disposto no artigo 112 da Lei 58/2003, de 17 de decembro, Xeral Tributaria, e no artigo 59 da Lei 30/1992 de Réxime Xurídico das Administracións Públicas e do Procedemento Administrativo Común, do 26 de novembro, non sendo posible practicar a notificación por causas non imputables á Administración, e despois de realizárense os intentos de notificación esixidos, cítase aos interesados que figuran neste anuncio, para que no prazo de 15 días naturais contados desde o seguinte ao desta publicación no Boletín Oficial da Provincia, comparezan en persoa ou mediante representante para ser notificados dos actos derivados do procedemento que se sinala. Transcorrido o citado prazo sen comparecer, a notificación entenderase producida para todos os efectos legais desde o día seguinte ao do vencemento do prazo antes sinalado. Órgano de tramitación: Servizo de Recadación. Lugar de comparecencia: Avda. de Marín, 9. Pontevedra, de luns a venres en horario de 8:30 a 14:30 horas. Pontevedra, 15 de xaneiro de 2015.—O Xefe do Servizo de Recadación, Lidia Patricia Francisco Santiago Petrini Jueguen.
EXPEDIENTE 15/0270 RLU, NOTIFICACIÓN A JOSÉ CARLOS VÁZQUEZ SOTO
ADMINISTRACIÓN LOCAL — Municipal — Nigrán (Outros documentos, notificacións e informacións públicas, 12/08/2015)

Por Decreto da Alcaldía Presidencia de data 7 de maio de 2015, acordase: Iniciar a Don Julian Ricardo Sanjusto Achchab, o procedemento de reposición da legalidade urbanística pola execución dun tellado nun portal de entrada, sen título habilitante, situado na rúa Tomás Mirambell, núm.2, parroquia de Panxón, expediente núm.15/0270 RLU. O que, de conformidade co artigo 61 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, notifícase, mediante a publicación da parte dispositiva de dita resolución, podendo tomar coñecemento do seu texto íntegro nas oficinas de Urbanismo do Concello de Nigrán, no prazo de dez días contados a partir da publicación deste anuncio. Nigrán, 29 de xullo de 2015.—O Alcalde, Juan Antonio González Pérez.
IN407A 2015/74-4. UNIÓN FENOSA DISTRIBUCIÓN, S. A., SOLICITUDE AUTORIZACIÓN INSTRALACIÓNS ELÉCTRICAS NO POLÍGONO INDUSTRIAL AS GÁNDARAS, O PORRIÑO.
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 08/06/2015)

Resolución do 11 de maio de 2015 da Xefatura Territorial de Pontevedra, pola que se somete a información pública a petición de autorización das instalacións eléctricas que se describen no concello de O PORRIÑO. (expediente IN407A 2015/74-4). Para os efectos previstos na Lei 24/2013, do 26 de decembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: Todas aquelas persoas ou entidades que se consideren afectadas poderán presentar as súas alegacións nesta xefatura territorial, Ed. Administrativo Avda. Fernández Ladreda 43, 5º, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. Pontevedra, a 11 de maio de 2015.—O Xefe Territorial, Ignacio Rial Santomé.
APROBACIÓN DEFINITIVA DAS TARIFAS DO SERVIZO URBAN DE TAXI DE GONDOMAR
ADMINISTRACIÓN LOCAL — Municipal — Gondomar (Outros documentos, notificacións e informacións públicas, 10/07/2015)

Aprobado definitivamente por Resolución de Alcaldía de data 29 de xuño de 2015 as tarifas do servizo urbano de taxi de Gondomar para o exercicio 2015 aplicables no termo municipal de Gondomar a aqueles vehículos dotados de taxímetro, procédese á publicación das novas tarifas, co seguinte detalle: Primeiro.—Tarifas do servizo urbano de taxi de Gondomar para aqueles vehículos dotados de taxímetro: Segundo.—As presentes tarifas serán de aplicación obrigatoria para aqueles vehículos dotados con taxímetro, o cal deberá estar instalado antes do 15/07/15 de conformidade co sinalado na Disposición Transitoria Décima da Lei 4/2013. Terceiro.—As presentes tarifas entrarán en vigor, unha vez sexan publicadas definitivamente no Boletín Oficial da Provincia. Gondomar, a 29 de xuño de 2015.—O Alcalde, Juan F. Ferreira González.
703 /435 ORDE DE EXECUCIÓN E RUÍNA INMINENTE. NOTIFICACIÓN A BEATRIZ FREIJEIRO MARTÍNEZ E TRES MAÍS
ADMINISTRACIÓN LOCAL — Municipal — Vigo (Outros documentos, notificacións e informacións públicas, 15/05/2015)

De conformidade co disposto nos artigos 59.5 e 61 da Lei 30/1992, do 26 de novembro, de réxime xurídico das Administracións públicas e do procedemento administrativo común, unha vez practicados no último enderezo coñecido os dous intentos de notificación persoal preceptivos sen que fose posible a súa recepción, ou un intento no caso de resultar descoñecido, publícanse no Boletín Oficial da Provincia e máis no taboleiro de edictos da Xerencia Municipal de Urbanismo as notificacións que de seguido se relacionan. As persoas abaixo indicadas poden comparecer para ser notificadas do texto íntegro da notificación que corresponda na Oficina de Conservación, ubicada na Xerencia Municipal de Urbanismo (Praza do Rei, s/n – 36202 Vigo) no prazo de dez días hábiles contados dende o seguinte á publicación deste edicto. Transcorrido o dito prazo, a notificación entenderase producida a todos os efectos legais. Vigo, 06 de maio de 2015.-A Vicepresidenta da Xerencia Municipal de Urbanismo, (Resolución do 08/02/2013), Mª del Carmen Silva Rego.
DELEGACIÓN DA ALCALDÍA NA XUNTA DE GOBERNO LOCAL
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 22/07/2015)

Dando cumprimento ao artigo 44 do Real decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, faise pública a Resolución ditada pola Alcaldía, con data 15 de xuño de 2015: De conformidade co disposto no artigo 43 do Real Decreto 2568/1986 e artigo 61 da Lei 5/1997 de Administración Local de Galicia, o Alcalde poderá delegar as súas atribucións, salvo as referidas nos artigos 21.3 e 71 da Lei 7/1985 a favor da Xunta de Goberno Local, en canto órgano colegiado. As delegacións realzaranse mediante Decreto de Alcaldía con dación de conta ao Pleno na primeira sesión que se celebre e publicación no Boletín Oficial da Provincia, ao abeiro do disposto nos artigos 44 e 45 do RD 2568/1986. Á vista do exposto, RESOLVO: PRIMEIRO: Delegar na Xunta de Goberno Local as seguintes atribucións: Resolución das solicitudes de alta no Servicio Municipal de auga e saneamento, conexións á rede de abastecemento de auga e rede xeral do saneamento municipal, así como solicitudes de alta noutros servicios municipais. O outorgamento de licencias, salvo que as leis sectoriais o atribúan expresamente ao Pleno ou á Xunta de Goberno Local, coa excepción dos permisos referidos a festexos populares e acampadas cuio outorgamento sexa competencia da Alcaldía, así coma as licenzas e autorizacións para a ocupacións de bens de dominio público que fagan con instalación desmontables. A liquidación de toda clase de tributos e demais ingresos de dereito público locais, naqueles supostos nos que a realización do feito impoñible estea estreita e inequivocamente vinculado coas competencias delegadas na Xunta de Goberno Local (altas en servizos públicos, licencias…). A aprobación de instrumentos de planeamento de desenvolvemento do planeamento xeral non expresamente atribuídas ó Pleno, así como a dos instrumentos de xestión urbanística e dos proxectos de urbanización. A toma de razón dos procedementos que se tramiten mediante comunicación previa, incluídas as obras menores, aperturas, inicios de actividade, comprendidos na Lei 9/2013, 19 de decembro do emprendemento e da competitividade económica de Galicia, cuia resolución lle corresponda a Xunta de Goberno. Solicitudes de subvencións. As competencias en materia de contratación que sexan competencia de alcaldía e que veñen recollidas na Disposición Adicional Segunda do RD 3/2011 por o que se aproba o Texto Refundido da Lei de Contratos do Sector Público. Aprobación de facturas e gastos que sexan competencia de Alcaldía. SEGUNDO: Da presente resolución darase conta ó Pleno na primeira sesión que celebre, e publicarase no Boletín Oficial da provincia, sen prexuízo de súa efectividade dende o día seguinte ó da presente resolución.” O que se fai público para xeral coñecemento. Ponte Caldelas, 13 de xullo de 2015.—O Alcalde, Andrés Díaz Sobral.
MODIFICACIÓN DO ACORDO REGULADOR DO PREZO PÚBLICO POLA PRESTACIÓN DE SERVIZOS DE ANÁLISE QUE SE PRESTAN NA ESTACIÓN FITOPATOLÓXICA DE AREEIRO
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 30/06/2015)

A Xunta de Goberno da Deputación de Pontevedra, na sesión que tivo lugar o día 19 de xuño de 2015 acordou modificar o acordo regulador do prezo público polos servizos de análise que se prestan na Estación Fitopatolóxica de Areeiro quedando éste co seguinte contido literal: Este prezo público esixirase polos servizos de análise que se prestan na Estación Fitopatolóxica do Areeiro, e que figuran en detalle na tarifa deste prezo público. Están obrigados a pagaren este prezo público as persoas naturais ou xurídicas e as entidades que soliciten os servizos de análise da Estación Fitopatolóxica do Areeiro. A estructura e a contía deste prezo público figuran no Anexo I. A obriga de pagamento deste prezo público nace ó iniciarse a prestación do servizo. Non obstante, o servizo considerarase iniciado no momento de presentar a solicitude. O pagamento do prezo público esixirase con anterioridade á prestación do servizo. A modificación deste prezo público entrará en vigor e aplicarase a partir do día seguinte ó da súa publicación no Boletín Oficial da Provincia. Estas tarifas modificadas entrarán en vigor ó día seguinte o da súa publicación no Boletín Oficial da Provincia de Pontevedra Pontevedra, a 19 de xuño de 2015.—O Presidente da Deputación Provincial de Pontevedra, Elvira Carmen Fernando Carmelo Bastardi Magalde.—O Secretario da Deputación Provincial de Pontevedra, Carlos Cuadrado Romay.
APROBACIÓN INICIAL MODIFICACIÓN PLUSVALÍA
ADMINISTRACIÓN LOCAL — Municipal — Rosal, O (Ordenanzas e Regulamentos, 13/05/2015)

En cumprimento do disposto polo artigo 17 do Texto Refundido da Lei Reguladora das Facendas Locais, queda exposto ó público o expediente, no Taboleiro de anuncios do concello, polo prazo de trinta días hábiles, a efectos de exame e reclamacións. De non formularse estas, entenderase automáticamente elevado a definitivo dito acordo de aprobación inicial, en virtude do disposto polo artigo 17 do referido Texto Refundido. No Rosal, a 17 de abril de 2015.—O Alcalde, Jesús Mª Fernández Portela.
PAGO DE EXPEDIENTES DE PREZO XUSTO E XUROS.
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Axencia Galega de Infraestructuras (Outros documentos, notificacións e informacións públicas, 20/08/2015)

Asunto: Pago de expedientes de prezo xusto e xuros. Expediente: Expediente de expropiación forzosa para a execución da obra “Proxecto de Construcción Acondicionamento da estrada PO-400 Salvaterra de Miño-Filgueira”. Treito: Crecente-Filgueira, Clave: PO/00/61.1 Expediente: “Proxecto de construción da estabilización de noiros na estrada PO-400” Clave: PO/07/099.02 Término municipal de Crecente Importe expedientes: 95.840,76 €, 17.861,64 €, 1.397,04 € Recibido o libramento para o pagamento dos expedientes de expropiación forzosa de referencia e facéndose efectivo polo pagador, sinalouse por este Servizo Provincial, no cumprimento do disposto no artigo 49 do Regulamento de Expropiación Forzosa de 26 de abril de 1.957, aprobado por Real Decreto de 26 de abril de 1957 (BOE núm.160, de 20 de xuño de 1957), a data para a efectividade dos mesmos, aos titulares dos bens e dereitos expropiados que figuran na relación exposta no taboleiro de edictos do Concello. O pago efectuaráse polo pagador en presencia do representante da Administración e do alcalde e o secreta rio do citado Concello nas datas e lugar que de seguido se indican: O que se fai público para xeral coñecemento, advertindo aos interesados que o pago faráse precisamente aos que figuren como donos dos bens e dereitos expropiados, non admitíndose representación senón por medio de poder debidamente autorizado, xa sexa xeral, xa sexa particular para este caso, debendo aportar a documentación necesaria para acreditala sucesión en caso de figurar o predio a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do Concello. Pon tevedra a 05 de agosto de 2015.—O xefe do Servizo de Infraestruturas, Maria Jesus Esther Susan Ann Nicu Grigoruta.
EXPEDIENTE 448/14. NOTIFICACIÓN A YAGO ZABALETA CASTRO
ADMINISTRACIÓN LOCAL — Municipal — Ourense (Outros documentos, notificacións e informacións públicas, 10/02/2015)

Intentada a notificación, conforme establece o arti.59 da Lei 30/1992 de 26 de novembro, do réxime xurídico das administracións públicas e do procedemento administrativo común, faise pública notificación do acto administrativo, relacionando os/as destinatarios/as, prazos e detalle do expediente. Conforme o art.4 da Lei 15/99 de 13 de decembro, co fin de protexer a indexación automática dos datos por procedimentos telemáticos, os expedientes poderán ser consultados polo titular do dereito de acceso, nas dependencias do Servicio de Saúde, sito na rúa da Concordia nº 20, entrechan dereita de Ourense. O prazo e efecto desta notificación, comeza a partir do día seguinte desta publicación, ata fin do prazo indicado, puidendo non obstante, presentar cantas alegacións estime oportunas antes da resolución do expediente. Ourense, 8 de enero de 2015.—O Alcalde, Agustín Fernández Gallego.
DH W36.46519. DAVID CORES MELIO, SOLICITA AUTORIZACIÓN DE OBRAS PARA REHABILITAR E AMPLIAR VIVENDA UNIFAMILIAR, EN ZONA DE POLICIA DEL REGATO LOUREIRO, PORTAS.
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 30/01/2015)

Don Flavio Manuel Vangioni De la Cava, con DNI XXXXXXXXX e enderezo Oubiña 6 en Cambados, solicita de Augas de Galicia a autorización de obras no lugar de Outeiro 14, parroquia e Concello de Portas (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do Dominio Público Hidráulico. As obras solicitadas consisten na rehabilitación e ampliación de vivenda unifamiliar de planta baixa (72,98 m2 construídos) e 1º andar (72,98 m2), altura máxima sobre rasante 5,68, na parcela 10 do polígono 25, no lugar de Outeiro, 14 parroquia e Concello de Portas, a unha distancia mínima de 80 m do regato de Loureiro. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da provincia, co fin de que os que sintan prexudicados poidan presentar as súas reclamacións, durante o prazo sinalado, no Concello de Portas ou nas oficinas deste servizo, situadas na R/ San Salvador 2-4º, onde estará exposto o expediente de que se trate, para que poida ser examinado por quen o desexe. Vigo, 17 de novembro de 2014.—O Xefe da Área de Autorizacións e Concesións, Meritxel Chebchoub Parames.
REGULAMENTO DA VENDA AMBULANTE.
ADMINISTRACIÓN LOCAL — Municipal — Mondariz (Ordenanzas e Regulamentos, 19/10/2015)

O Pleno do concello de Mondariz en sesión de 3 de outubro de 2015 aprobou inicialmente o Regulamento regulador da Venda Ambulante do concello de Mondariz, e en cumprimento do disposto nos artigos 49 e 70.2 da Lei Reguladora de Bases de Réxime Local, e no artigo 56 do Texto Refundido das Disposicións Legais vixentes en materia de réxime local, sométese o expediente a información pública polo prazo de trinta días, a contar desde o día seguinte á inserción deste anuncio no Boletín Oficial da Provincia, para que poida ser examinado e sexan presentadas as reclamacións que estimen oportunas. Se transcorrido o prazo non se presentasen alegacións, considerarase aprobado definitivamente o acordo. Mondariz 7 de outubro de 2015. O Alcalde, Xoán Carlos Montes Bugarín.
ACORDO DE APROBACIÓN INICIAL DO EXPEDIENTE DE MODIFICACIÓN DE CRÉDITO 3/2015 (1 CEXT-2015)
ADMINISTRACIÓN LOCAL — Municipal — Pontevedra (Presupostos e cadros de persoal, 04/05/2015)

O Pleno do Concello, na sesión ordinaria celebrada o día 27.04.2015, aprobou inicialmente o expediente de modificación de crédito núm.3/2015 (1 CEXT-2015), mediante crédito extraordinario, por un importe de 7.000,00.- €, segundo o seguinte detalle: A presente modificación orzamentaria finánciase, na súa totalidade, mediante a baixa por anulación da aplicación orzamentaria 04.136.0-120.04 (operación RCMOD nº 2015-15412). Polo tanto, exponse ao público nas oficinas de Intervención e Xestión Orzamentaria deste Concello durante o prazo de quince días hábiles, contados a partir do seguinte ao da presente publicación. Durante este prazo os interesados poderán examinar o expediente e presentar as reclamacións que teñan por convenientes ante o Pleno da Corporación. De non presentarse reclamacións en prazo, a modificación considerarase definitivamente aprobada, entrando en vigor unha vez publicado o resumo por capítulos resultante, e remitidas copias á Comunidade Autónoma e á dependencia correspondente do Ministerio de Facenda. Isto de conformidade co establecido nos artigos 169 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, así como nos artigos 20 e 38.2 do Real Decreto 500/1990, do 20 de abril. Pontevedra, 27.04.2015.—O Secretario Xeral do Pleno, José Luis Mato Rodríguez.
APROBACIÓN INICIAL DE MODIFICACIÓN DA BASE 14 ª DAS DE EXECUCIÓN DO ORZAMENTO
ADMINISTRACIÓN LOCAL — Municipal — Vilaboa (Presupostos e cadros de persoal, 14/07/2015)

En sesión celebrada o día 25 de xuño de 2015 o Pleno desta Entidade aprobou inicialmente a modificación da Base 14º das de Execución do Orzamento no que se refire ás retribucións dos membros corporativos, quedando a súa redacción nos seguintes termos: O cargo de Alcalde será desempeñado en réxime de dedicación exclusiva, e percibirá unha retribución bruta anual de 32.541,32 €, pagadeira en doce mensualidades ordinarias e dúas pagas extraordinarias, con devengo o día 1 de xuño e 1 de decembro de cada ano. Ditas retribucións actualizaránse anualmente na porcentaxe que se estableza para o funcionariado nas Leis de Orzamentos Xerais do Estado. O cargo de 1ª Tenencia de Alcaldía será desempeñado en réxime de dedicación exclusiva, e percibirá unha retribución bruta anual de 19.362,98 €, pagadeira en doce mensualidades ordinarias e dúas pagas extraordinarias, con devengo o día 1 de xuño e 1 de decembro de cada ano. Ditas retribucións actualizaránse anualmente na porcentaxe que se estableza para o funcionariado nas Leis de Orzamentos Xerais do Estado. Terán dereito a percibi-las indemnizacións por razón do servizo, pero non percibirá indemnización por asistencia efectiva ás sesións dos órganos colexiados da Corporación. O expediente desta modificación estará exposto ó público, según dispón o artigo 169 do Real Decreto Lexislativo 2/2004, de 5 de marzo polo que se aproba o Texto Refundido da Lei Reguladora das Facendas Locais e o artigo 20 do Real Decreto 500/1990, de 20 de abril, polo prazo de quince días hábiles contados a partir do seguinte á data de inserción do presente anuncio no B. O. P., prazo no que os interesados poderán examinalo e presentar reclamacións ante o Pleno, nos termos establecidos nos artigos 170 do Texto Refundido e 22 do Real Decreto citados. Dita modificación das Bases considerarase definitivamente aprobada, de conformidade cos artigos citados no parágrafo anterior, se durante o citado período non se presentan reclamacións, e entrará en vigor, no exercicio correspondente, unha vez publicada ésta no Boletín Oficial da Provincia. No caso contrario, o Pleno disporá dun mes para resolvelas, contado a partires do seguinte á finalización da exposición ó público. As reclamacións consideraránse denegadas, en calqueira caso, se non se resolven no acto de aprobación definitiva. Vilaboa a 2 de xullo de 2015.—O Alcalde, José Luis Poceiro Martínez.
DH. W36.44799. SOLICITUDE DE LEGALIZACION DE OBRAS COLOCACION CATRO LOUSAS DE PEDRA PARA COMUNICACION E TRABALLO DA PARCELA, NO LUGAR DE MOSQUEIROS, PARROQUIA DE SANTO ANTONIÑO, NO CONCELLO DE BARRO PRESENTADA POR MAXIMINO PASARIN LAMAS
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 14/07/2015)

Don Roberto Sebastian Manuel Serafin Seriña Madarro, con DNI XXXXXXXXX e enderezo San Antoniño 26, P1 Iz. Perdecanai, solicita de Augas de Galicia co CIF: Q1500378C, a legalización de obras no lugar de Mosqueiros, parroquia de Portela (San Mamede), Concello de Barro (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.44799. As obras solicitadas consisten na colocación de catro lousas de pedra de 3,80 m de largo e e 3,00 m de anchura para paso de maquinaria sobre o regato Mosqueiros para comunicación e traballo da parcela 37 do polígono 205, no lugar de Mosqueiros, parroquia de Santo Antoniño, Barro (Pontevedra) O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Barro ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 24 de marzo de 2015.—O Xefe da Área de Autorizacións e Concesións, Marina Angela Pradanos Peman.
DH. A36.18383 COMUNIDADE DE REGADORES DE POZOS DE VILAR, CONCESIÓN DUN CAUDAL DE AUGA DE 2,15 L/S, CONCELLO DE VILABOA (PONTEVEDRA)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Subdirección Xeral de Xestión do Dominio Público Hidráulico (Outros documentos, notificacións e informacións públicas, 25/05/2015)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 14 de abril de 2015 e como resultado do expediente incoado ó efecto, outorgóuselle á Comunidade de Regadores de Pozos de Vilar unha concesión de 67.954,3 m3 anuais de auga que procede de catro mananciais situados en Castiñeiras e Cavada dos Burros, na parroquia de Santa Cristina de Cobres, no concello de Vilaboa (Pontevedra), con destino a rega de parcelas. Santiago de Compostela, a 14 de abril de 2015.—A xefa do Servizo de Tramitación Técnico-Administrativa do Dominio Público Hidráulico, Olga Nieves Barra Nakhil.
APROBACIÓN INICIAL DO PROXECTO DE MELLORA DA REDE DE SUMIDOIROS NO RIO DOS GAFOS
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 28/07/2015)

A Xunta de Goberno Local do Concello de Pontevedra, na sesión ordinaria que tivo lugar en data 13/07/2015, e entre outros estremos, adoptou o seguinte acordo que, na súa parte dispositiva literalmente, dí: “Primeiro.— Prestar aprobación inicial ao proxecto incluído no programa de saneamento do rural do Concello de Pontevedra, denominado “Proxecto de mellora da rede de sumidoiros no río Gafos-Pontevedra” subscrito polo enxeñeiro municipal don Mame Mor Locquiao Whybrow datado en outubro do 2014. Segundo.— Dispor o sometemento a información pública durante un prazo de 30 días mediante a publicación de anuncios no taboleiro de edictos do Concello, na web http://www.pontevedra. eu e no Boletín Oficial da Provincia de Pontevedra, computándose o remate do prazo referido dende a data desta última publicación, co fin de que calquera interesado ou prexudicado poida examinar proxecto e formular as alegacións, suxestións e reclamacións que estime procedentes, podendo examinarse o expediente nos Servizos técnicos municipais municipais situados na praza de España (Casa do Concello), de luns a venres en horario de oficina.(.)” Pontevedra, 15 de xullo de 2015.—O concelleiro secretario da Xunta de Goberno Local, Raimundo González Carballo.
APROBACIÓN DO PADRÓN DA TAXA DE AUGA POTABLE, 5º BIMESTRE 2015
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 03/12/2015)

Confeccionado o Padrón da Taxa de auga potable, canon da auga e coeficiente de vertedura por Viaqua Gestión Integral de Aguas de Galicia, S. A. U., correspondente ao 5º bimestre do ano 2015, por resolución da Alcaldía de data 19/11/2015, Aprobar o Padrón da taxa de auga potable, canon da auga e coeficiente de vertedura correspondente ao 5º bimestre do ano 2015. Expoñer ao público o referido Padrón durante un prazo de 15 días hábiles contados a partir do día seguinte ao da publicación no BOP para que poida ser examinado polos/as contribuíntes ou interesados nas oficinas deste Concello en días hábiles durante as horas de oficina e poidan facer as reclamacións que consideren oportunas, elevándose a definitivo con resolución das mesmas se as houbese. Asimesmo faise saber que, sen prexuizo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia. Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxeto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. Vilaboa, a 19 de novembro 2015.—O Alcalde, José Luis Poceiro Martínez.
CONTA XERAL DO EXERCICIO 2014
ADMINISTRACIÓN LOCAL — Municipal — Redondela (Presupostos e cadros de persoal, 21/08/2015)

Formulada e rendida as contas xerais do exercicio 2014, e informada pola Comisión Especial de contas, exponse o público cos documentos que a xustifican na Intervención deste Concello por espacio de quince días hábiles, contados a partir do día seguinte o da inserción do presente edicto no BOP, co obxecto de formular os reparos e observacións que se estimen pertinentes durante dito prazo de exposición e os oito días seguintes, de conformidade co disposto no artigo 212 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. Redondela, a 18 de agosto de 2015.—O Alcalde-Presidente Accidental, Hugo Oswaldo Rufin El Afia.
IN407A 2014/177-4. ELECTRA ALTO MIÑO, S. A., SOLICITA AUTORIZACIÓN PARA AMPLIACIÓN DE POTENCIA CT SALCEDA-AS PONTES.
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 15/01/2015)

Resolución do 11 de decembro de 2014 da Xefatura Territorial de Pontevedra de autorización administrativa e autorización administrativa de construción da instalación eléctrica que se describe no concello de Salceda de Caselas (expediente IN407A 2014/178-4). Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción, DOG n° 54 do 19 de marzo de 2014, esta xefatura· territorial, Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Conselleiro de Economía e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, a 11 de decembro de 2014.—O Xefe Territorial, Ignacio Rial Santomé.
DH. W36.48602. JUAN CARLOS DOMINGUEZ COUÑAGO, SOLICITUDE DE OBRAS PARA REPARACION E MANTEMENTO MURO CONTENCION E DESBROCE E LIMPEZA DA ZONA DE ACTUACION EN REBOREDA (REDONDELA).
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 11/05/2015)

Don Alan Manuel Butterfield Mandrut, con DNI XXXXXXXXX e enderezo Estrada a Pazos 94, solicita de Augas de Galicia co CIF: Q1500378C, autorización de obras no lugar de Estrada a Pazos 94, parroquia de Reboreda (Santa María), Concello de Redondela (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Os traballos consisten na reparación e mantemento de muro de contención existente, retirada e substitución de elementos puntuais danados, debroce e limpeza da zona de actuación, en parcela de referencia catastral 3520401NG3832S0000WF, en zona de servidume e a una distancia de 3 m do leito do río Alvedosa, no lugar da Estrada a Pazos, 94, parroquia de Reboreda, Concello de Redondela O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Redondela ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 17 de abril de 2015.—O Xefe da Área de Autorizacións e Concesións, Pauline Recuerda Belencoso.
APROBACIÓN INICIAL DA ORDENANZA REGULADORA DO INFORME DE AVALIACIÓN DOS EDIFICIOS
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 07/01/2015)

Aprobada inicialmente polo Pleno deste Concello na súa sesión do 22.12.14 a Ordenanza reguladora do informe de avaliación dos edificios do Concello de Pontevedra, sométese o expediente, de conformidade co sinalado no art.49 da Lei 7/1985, a exposición pública, para que por quen se consideren interesados podan presentarse as alegacións ou suxestións que se entendan oportunas. A tal efecto, o prazo para exame do expediente e presentación de alegacións é de 30 días hábiles, contados a partir do seguinte ao da presente publicación. De non presentarse reclamacións en prazo e de acordo co referido precepto, a ordenanza considerarase definitivamente aprobada, entrando en vigor logo da súa publicación íntegra e o transcurso do prazo establecido no artigo 65.2 da devandita Lei 7/1985, segundo dispón o art.70.2 do mesmo texto. Pontevedra, 26 de decembro 2014.—O Secretario Xeral do Pleno por substitución, José Carlos Castiñeira Piñeiro.
LICITACIÓN DAS OBRAS DE PAVIMENTACIÓN E MELLORA DO FIRME EN CMÑOS. FRAGAMOREIRA, CEREIRO E OS CHANS (SAN XOAN)
ADMINISTRACIÓN LOCAL — Municipal — Poio (Contratos administrativos, 10/02/2015)

Organismo: Concello de Poio. Xunta de Goberno Local. Execución das obras de pavimentación e mellora do firme dos cmños. Fragamoreira, Cereiro e os Chans, segundo proxecto redactado de data novembro 2014. Trámite: Ordinario. Procedemento: Aberto con varios criterios de adxudicación.73.918,90 € incluído o IVE e demais gastos e impostos.2 meses.5% do importe a adxudicación excluído o IVE. INFORMACIÓN PARA A OBTENCIÓN DE DOCUMENTACION: Entidade: Concello de Poio. Servizo de Contratación. Enderezo: Praza do Mosteiro, 1 36995-Poio. Teléfono: 986770001 ext.214 Fax: 986771277; contratacion@concellodepoio. es e perfil do contratante www.concellopoio.com Data límite para obtención de documentos e información: Día anterior ao de remate do prazo de presentación de ofertas. No Rexistro xeral do Concello durante o prazo de 26 días naturais a contar do seguinte ao de publicación do anuncio no BOP. Cláusulas 15 e 16 do prego de cláusulas administrativas particulares. Poio, 29 de xaneiro de 2015.—O Alcalde, Luciano Sobral Fernández